**Ljubavni matematički razgovor**

1: Zašto me ostavljaš?

2: Žao mi je, moram ići svojim putem.

1: Mislio sam da nam je smjer zajednički, da smo kao paralelni pravci sa zanemarivo malom razlikom u odsječcima. Zapravo da smo pravci koji se podudaraju.

2: Možda ali nam je kao kod vektora orijentacija različita. Da budem iskrenija mi smo zapravo pravci koji se sijeku: kratko smo bili zajedno a sada je vrijeme da svatko krene svojim putem.

1: Kada bi barem postojala neka funkcija koja bi to mogla promijeniti…

2: Nažalost sada je još rano za to, možda za nekoliko godina

1: Dobro, dovoljno mi je da naš sustav nije nemoguć

2: Sad za sad bismo mogli reći da je taj sustav određen, i to određen jednom malom točkom našega života koja je bila zajednička

1: Moram ti reći da sam trenutno jako tužan i negativan

2: Ne brini se, pronaći ćeš nekoga tko će biti tvoja apsolutna vrijednost

1: Gdje trebam tražiti

2: Bilo gdje… svemir je beskonačan prostor i sigurna sam da negdje postoji netko za tebe.

1: Ne snalazim se najbolje u prostoru. Vidiš i sama; ja cijelo vrijeme vršim oko tebe rotaciju a ti se uporno translatiraš u drugom smjeru.

2: Žao mi je ali nemamo iste interese, niti slične poglede, nismo zapravo nimalo slični.

1: Ja sam čak mislio da smo; ne samo slični nego čak sukladni.

2: Pogriješio si…

1: Nemoj mi to govoriti, dok te slušam potencija moje tuge je sve veća a potencija moje snage sve manja.

2: Nemoj dramatizirati, bez obzira što ti je potencija snage tako mala kako kažeš, ipak nikad nećeš u potpunosti ostati bez snage.

1:Možeš li mi barem reći u čemu sam pogriješio?

2: Nisi ti kriv. Jednostavno, ja sam x a ti y, ne možemo biti skupa.

1: Kako ne možemo kad se nalazimo u istoj jednadžbi

2: Istina, ali bez obzira na to ne smijemo imati nikakve zajedničke operacije.

1: Ovime si me uništila, razdvojila si me na dva djela kao simetrala dužinu.



Učenici su ovaj igrokaz napisali sami. Na Sajmu su ga odigrali pa čak i napravili video zapis.